open-index/open-wikipedia-markdown huggingface dataset:
Sangen om Rondane

***Sangen om Rondane*** er en norsk film fra 1934. Regien var ved Helge Lunde, foto var ved Reidar Lund. I hovedrollene spilte  Einar Vaage, Kirsten Heiberg og Georg Løkkeberg. Egil Sætren er kreditert for dekorasjoner.

## Rolleliste
*Kirsten Heiberg –  Greta 
*Georg Løkkeberg –  Knut, en gjetergutt 
*Einar Vaage –  grossereren 
*Sonja Wigert –  Astrid 
*Ottar Wicklund –  Hans, Knuts bror 
*Arne Bang-Hansen –  Erik, Gretas bror 
*Ole Grepp –  Petter 
*Theodor Hald –  hallomannen 
*Thoralf Klouman –  doktoren 
*Dagmar Myhrvold –  Kari, Knuts mor 
*Gerd-Lise Nore –  datter av Greta 
*Eva Steen –  tanten 
*Einar Tveito –  en hestehandler

## Eksterne lenker
*
Kew Jaliens

**Kew Jaliens** (født 15. september 1978 i Rotterdam) er en tidligere nederlandsk fotballspiller og fotballtrener, som er assistenttrener for den australske klubben Weston Workers Bears FC.

Sine første to kamper som profesjonell fotballspiller spilte Jaliens for Sparta i sesongen 1996/1997. Total spilte han 66 kamper for Sparta før han i 1999 gikk over til Willem II. Fire og et halvt år spilte Jaliens i forsvaret for laget fra Tilburg. Etter 147 kamper for Willem II gikk han i 2004 til AZ Alkmaar, der han i løpet av sesongen 2004/2005 spilte 22 kamper. I 2005/2006 la  trener Marco van Basten merke til Jaliens spill, og innkalte ham til landslagstjeneste. Ikke lenge etter debuterte han i en privatlandskamp mot . 14. mai 2006 offentliggjorde van Basten at Jaliens kom til å bli en del av laget  Nederland sendte til VM i fotball 2006.

## Spillerhistorie

## Referanser


## Eksterne lenker
*
Sophie av Bayern

**Sophie Elisabeth Marie Gabrielle av Bayern** (født 28. oktober 1967 i München) er datter av prins Max av Bayern, hertug i Bayern, og grevinne Elisabeth Douglas.

Hun ble født som *Hennes Kongelige Høyhet Prinsesse Sophie av Bayern*. I 1973 tildelte Wittelsbach-familiens overhode og tronpretendent Albrecht av Bayern hennes far tittelen *hertug i Bayern*, og Sophie ble deretter titulert *Hennes Kongelige Høyhet hertuginne Sophie i Bayern, prinsesse av Bayern*.

Fra 1978 til 1980 gikk hun på *Mädchenheimvolksschule der Englischen Fräulein* i Heiligenstatt. Deretter gikk hun på pikerealskolen *Internat Hohenburg* i Lenggries. Hun gikk på Adolf-Weber-Gymnasium i München mellom 1984 og 1988, og studerte så ved det katolske universitetet i Eichstätt.

I 1993 ble hun gift med arveprins Alois av Liechtenstein, og ble arveprinsesse av Liechtenstein. Når hennes mann blir fyrste av det suverene fyrstedømmet vil hun bli fyrstinne.

Arveprinsessen vil trolig bli jakobittenes arving til den britiske tronen når hennes barnløse onkel Frans av Bayern og hennes far dør.

## Referanser


## Eksterne lenker
* 
*
En kald og fuktig affære

***En kald og fuktig affære*** er en norsk kortfilm fra 2005 regissert av Håvard Walseth og Espen Olaisen, basert på en idé av Oleg Jakobsen og begge regissørene. *En kald og fuktig affære* er meget kort og handler om en full manns sjanglende ferd hjemover.

## Mottakelse
Filmen ble godt tatt imot av publikumet på Tromsø Internasjonale Filmfestival, da i en enda kortere versjon. Den deltok i Bittelittprogrammet for filmer under ett minutt og mottok juryens pris. Siden har kortfilmen høstet god kritikk på flere internasjonale filmfestivaler.

## Referanser
Stuart

**Stuart** kan vise til:
*Huset Stuart, et skotsk og britisk fyrstehus
*Stuart (navn), et engelsk mannsnavn
Bilady, Bilady, Bilady

**Bilady, Bilady, Bilady** (arabisk: بلادي بلادي بلادي, «Mitt hjemland, mitt hjemland, mitt hjemland») har vært Egypts nasjonalsang siden 1979. Teksten og melodien er skrevet av Sayed Darwish.

## Sangtekst
### Transskripsjon fra arabisk

### Oversettelse til norsk
:*Refreng:*
:Mitt hjemland, mitt hjemland, mitt hjemland,
:Min kjærlighet og mitt hjerte er vendt mot deg.
:*(gjentas)*

:Egypt! Åh, alle lands moder,
:Du er mitt håp og mitt streb,
:Hvordan kan man telle
:Nilens velsignelser for menneskeheten?

:*Refreng*

:Egypt! Du dyrebare juvel,
:Som stråler på evighetens panne!
:Åh, mitt hjemland, vær fritt for evig,
:Sikker for alle fiender!

:*Refreng*

:Egypt! Dine barn er edle,
:Lojale, og beskyttere av din jord.
:I krig og i fred
:Gir vi våre liv for din skyld.

:*Refreng (uten repetisjon)*

## Referanser


## Eksterne lenker
* Egypts nasjonalsang
.eg

**.eg** er egyptisk nasjonale toppnivådomene (ccTLD) for Internett. 

## Registrering
Alle registreringer må være på tredje nivå, under et av disse åtte subdomenene på andre nivå: 

* **eun.eg**: Egyptian Universities Network
* **edu.eg**: Utdanningsrelaterte sider
* **sci.eg**: Vitenskapelige sider
* **gov.eg**: Regjeringssider
* **com.eg**: Kommersielle sider
* **org.eg**: Egyptiske organisasjoner
* **net.eg**: Nettverkstilbydere
* **mil.eg**: Sider relatert til militæret

Alle som ønsker å registrere et .eg-domene må ha en lokal representant eller ligge på egyptiske DNS-tjenere.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .eg whois information 
* Registreringsnettsted for .eg domenet
Injeksjon

En **injeksjon** er en metode for å sette substanser inn i kroppsvev ved hjelp av en sprøyte med kanyle. Brukes til å perforere huden, og holdes der så lenge det tar å føre substansen inn. En injeksjon er en parenteral administrasjonsform. Det er tre hovedtyper injeksjoner; subkutane, intramuskulære, og intravenøse.

Injeksjoner ble først utført på 1600-tallet, men ble vanlig i det 20. århundre. Det er en av de vanligste medisinske prosedyrene, og hvert år blir det gitt minst 16 milliarder injeksjoner over hele verden.

## Intradermal injeksjon
En intradermal (intrakutan) injeksjon injiseres i huden.

## Subkutan injeksjon
En subkutan injeksjon (SC) administreres inn i subkutis, hudlaget under epidermis og dermis. Subkutane injeksjoner brukes til administrasjon av legemidler i små volum, for eksempel insulin eller heparin, der en lang absorpsjonstid er ønsket. Subkutane injeksjoner settes som regel i huden på magen (unntatt en 5 cm stor sirkel rundt navlen), oversiden av låret, utsiden av overarmen eller rumpen like bak hoftebeinet. Subkutane injeksjoner selvadministreres ofte, for eksempel insulininjeksjoner av personer som har diabetes mellitus type 1.

## Intramuskulær injeksjon

En intramuskulær injeksjon (IM) injiseres direkte inn i en muskel. Mange vaksiner, og legemidler som morfin, metoklopramid og P-sprøyten kan administreres på denne måten. Mange legemidler injisert på denne måten absorberes relativt raskt, mens andre virker over lengre tid, avhengig av preparatformen. Intramuskulære injeksjoner selvadministreres sjelden, og bør settes av autorisert helsepersonell, dette på grunn av injeksjonsstedenes utilgjengelighet og faren for å treffe nerver og blodårer. De mest vanlige injeksjonsstedene er utsiden av overarmen (deltamuskelen), rumpen (glutealmuskel) eller forsiden av låret (Vastus lateralis-muskelen).

## Intravenøs injeksjon

En intravenøs injeksjon eller infusjon (IV) settes direkte inn i en vene, og den injiserte substansen kommer dermed direkte inn i blodstrømmen. Effekten tiltrer derfor tilnærmet øyeblikkelig. Noen medikamenter (som dopamin og enkelte antibiotika), blod og andre kolloider samt andre væsker som må infuseres i større mengder, kan kun administreres intravenøst.

Intravenøs tilgang kan etableres med kun en sprøyte og kanyle, men i praksis brukes dette kun i nødstilfeller og av rusmiddelavhengige sprøytebrukere. Den vanligste måten å etablere intravenøs tilgang i helsevesenet er ved et perifert venekateter (også kjent under merkenavnet *Venflon*), som normalt settes i vener i hånden eller underarmen. Andre metoder omfatter sentrale venekateter, perifert innsatte sentrale venekateter, Hickmankateter og implanterte veneporter.

## Referanser


## Eksterne lenker
*
Frans av Bayern

**Frans Bonaventura Adalbert Maria av Bayern** (***Franz von Bayern***) (født 14. juli 1933 i München) er overhode for huset Wittelsbach, *hertug av Bayern* og arving til tronen i Kongeriket Bayern. Frans er også eldste etterkommer av Jakob II av England og dermed huset Stuart, og anses av jakobittene som Storbritannias rettmessige konge. Jakobittene refererer til ham som **Frans II** (engelsk *Francis*) av England, Skottland, Frankrike og Irland. I henhold til den greske konstitusjonen av 1843 er han også eldste arving til Otto av Hellas, og arving til tittelen *konge av [[Jerusalem]]*.

## Liv og virke
### Bakgrunn
Han er sønn av Albrecht av Bayern og grevinne Maria Drašković von Trakošćan. Han er oldebarn av Bayerns siste konge, Ludwig III av Bayern, som regjerte til 1918.

Wittelsbach-familien var motstandere av nasjonalsosialismen og flyktet i 1939 til Ungarn. I 1944 ble de arrestert og sendt i konsentrasjonsleiren Oranienburg. I april 1945 ble de overført til konsentrasjonsleiren Dachau, hvor den amerikanske hæren befridde dem. 

Frans studerte ved Ludwig-Maximilians-Universität München og Universität Zürich.

### Prins, tronpretendent
Frans ble allerede ved sin fødsel anerkjent av jakobittene som *prins av England, Skottland, Frankrike og Irland, prins av Cornwall og Rothesay*. Men ettersom hans foreldres ekteskap ikke ble ansett som dynastisk når det gjaldt suksesjon til den bayerske tronen, var Frans ikke en dynastisk prins av Bayern da han ble født. Først den 18. mai 1949 anerkjente Frans' bestefar Rupert ekteskapet mellom Frans' foreldre som dynastisk. Da bestefaren døde i 1955 arvet han, fra jakobittenes synspunkt, farens britiske titler, nemlig som *hertug av Cornwall og Rothesay, jarl av Carrick, baron av Renfrew, herre av øyene, og prins og riksforvalter (*Great Steward*) av Skottland*. Selv brukte han tittelen *arveprins av Bayern*.

Da faren Albrecht døde i 1996 etterfulgte Frans ham som overhode for fyrstehuset og tronpretendent.

Wittelsbach-familien nyter i Bayern stor anseelse og behandles i realiteten som en kongefamilie i mange sammenhenger. Frans har mottatt en rekke statlige utmerkelser og æresbevisninger. Han bor i en leilighet på Schloss Nymphenburg.

Frans er ugift, og hans etterfølger er derfor hans yngre bror Max av Bayern. Ettersom Max kun har døtre, er hans fetter Ludwig Karl Maria av Bayern den neste i den bayerske arvefølgen. Posisjonen som eldste arving til huset Stuart og pretendent til den britiske tronen vil imidlertid gå til Max' eldste datter Sophie av Bayern, arveprinsesse av Liechtenstein.

## Referanser


## Litteratur

* Verwaltung des Herzogs von Bayern (red.): *Genealogie des Hauses Wittelsbach*. München 1996

## Eksterne lenker

* King Francis II.
* https://web.archive.org/web/20090116052950/http://www.defendersofscotland.org/monarch.htm
Bézier-kurve

En **Bézier-kurve** er innenfor det matematiske spesialfeltet numerisk analyse en viktig parametrisk kurve og brukes spesielt for fremstilling av datagrafikk og dataassistert design, CAD.

Bézier-kurver ble i stor grad gjort kjent i 1962 av den franske ingeniøren Pierre Bézier, som brukte dem som hjelpemiddel for design av biler.

## Eksterne lenker
* Høgskolen i Østfold om Bézier-kurven.
* Jason Davies Animerte Bézier-kurver
* YouTube-video med engelsk forklaring på Bézier-kurve
Markus Brier

**Markus Brier** (født 5. juli 1968) er en østerriksk golfspiller. På midten av 1990-tallet vant han de sveitsiske og tyske åpne amatørmesterskapene, og han ble profesjonell i 1995 i relativt høy alder. I 2006 vant han BA-CA Golf Open.

## Eksterne lenker
* 
*
Trolløye

Et såkalt **trolløye** er et spesielt radiorør fra elektronikken og var i bruk før transistoren kom. Trolløyet er en undergruppe av *indikatorrør*.

I et trolløye er en synlig **[[anode]]** belagt med et grønt-fluoriserende belegg som lyser opp når det treffes av elektroner. Spesielle elektroder er utformet slik at den lysende flaten kan varieres i størrelse som funksjon av en påtrykt likespenning.

Trolløyet ble hovedsakelig brukt i radiomottakere for indikasjon av en radiosenders styrke og var til hjelp ved fininnstilling av stasjonen. Trolløyer ble også brukt som utstyringsinsdikator i båndopptakere og som nullindikator i målebroer.

Oftest har trolløyene en innebygget triode i tillegg til selve indikatordelen. Den gjorde røret mere fleksibelt i bruk. Ofte var trioden en del av AGC-signalet (Automatic Gain Control) i radiomottakere, et likespenningssignal for automatisk forsterkningskontroll, som samtidig var inngangsspenning til indikatordelen. På grunn av AGC-virkningen forandres ikke lyden mye ved finavstemming av senderen, slik var den optiske indikasjonen fra trolløyet mere nøyaktig enn hørselen.

De første var runde og forandret lysvinkelen (derav navnet); de senere hadde linjære bånd. Noen hadde dobbel, koblet, indikasjon (der den ene delen var fylt fortsatte den andre) for å øke indikasjonsområdet og noen hadde doble systemer, for eksempel for stereo.

Indikatorrør har bokstaven **M** i europeisk navngivning for rør (Se avsnittet om nomenklatur). **EM34** er en rund indikator, **EM84** har to symmetriske bånd.

Senere ble trolløyet erstattet av et dreiespoleinstrument eller en LED-kjede og i moderne mottakere er funksjonen blitt noenlunde overflødig.

Lysstyrken fra et trolløye er utsatt for slitasje, den blir svakere med årene når røret brukes.

Noen trolløyer er blitt dyre samleobjekter mens de mest moderne ennå er i produksjon. Et lysende EM34 er nesten ubetalelig.
Toxteth

**Toxteth** er en bydel i Liverpool preget av stor fattigdom. Bydelen ligger litt sør for sentrum i Liverpool.
Kjente personer fra Toxteth er Robbie Fowler, Howard Gayle, Ringo Starr og Curtis Jones

## Eksterne lenker
* Toxteths historie
* https://www.livpost.co.uk/p/liverpool-failed-suburb?s=r
Rælingen kunstforening

**Rælingen kunstforening** (RKF) ble etablert i 1979 og har sine faste lokaler i Sandbekkstua.

I 2016 har RKF ca. 350 betalende medlemmer og arrangerer 12–14 utstillinger i året i tillegg til turer og andre arrangementer. RKF har fire datterforeninger med utøvende medlemmer: RKFs Fotoklubb, RKFs Maleklubb, Rælingen viseklubb og Åpen stue.

RKFs kunstsamling:

- Innkjøpte arbeider fra tidligere utstillinger som hovedsakelig er utlånt til skoler og institusjoner.

- En gave fra Olav Christopher Jenssen i form av en samling av opprinnelig 28 innrammede store tegninger. Gaven ble i 2012 supplert med ytterligere 2 arbeider i forbindelse med at samlingen fikk ny plassering i foajeen i Rælingen Rådhus.

- En samling som i 2016 består av 5 skulpturer som er plassert i området rundt Sandbekkstua.

Rælingen kunstforening er medlem av Norske Kunstforeninger, og ble i 2005 tildelt prisen som «Årets kunstforening 2004» blant Norske kunstforeningers ca. 190 medlemsforeninger.

## Se også
* Rælingen kommune
* Sandbekkstua

## Eksterne lenker
* Rælingen kunstforening 
* Norske kunstforeninger
Wilhelm His jr.

**Wilhelm His jr.** (født 29. desember 1863 i Basel i Sveits, død 10. november 1934 i Brombach i nærheten av Lörrach) var en sveitsisk lege, kardiolog og anatom. Han oppdaget i 1893 His-bunten, som er en ledningsbunt i hjertet som formidler elektriske impulser, som sørger for synkroniserte sammentrekninger av hjertemuskulaturen. Senere i livet ble han professor i medisin ved Universitetet i Berlin, hvor han blant annet arbeidet med studier som viste at hjerteslagene har sin opprinnelse i hjertets enkeltceller. Werner-His sykdom er oppkalt etter ham.

## Referanser


## Eksterne lenker
*
Virke Produsentforeningen

**Virke Produsentforeningen**, tidligere **Norske film-, tv- og spillprodusenters forening**, er en norsk bransje- og arbeidsgiverforening stiftet den 1. desember 1930. Foreningen organiserer i overkant av 120 uavhengige produksjonsselskaper innen film- og TV-produksjon (per 2015).

## Gullruten
I 1998 stiftet Norske film- og tv-produsenters forening Stiftelsen Gullruten. Stiftelsen har som formål å arrangere Gullruten, hvor årets beste TV-programmer kåres.

## Formål
Foreningen søker politisk innflytelse i forhold til myndigheter, offentlige institusjoner, TV-kanaler og rettighetsorganisasjoner. Som arbeidsgiverforening forhandler produsentforeningen tariff- og overenskomster, rammeavtaler og standardkontrakter med stabs- og kunstnerorganisasjoner. Den søker å  ivareta medlemmenes interesser i utvalg og styrer som Norsk filmfond, rettighetsorganisasjonen NORWACO, Gullruten, Amandakomiteen, Fond for lyd og bilde m.m.

Produsentforeningen har som mål å være en av de viktigste premissleverandørene for norsk film og tv-politikk.

## Historikk
Foreningen ble revitalisert på slutten av 80-tallet, og samlet film-, reklameprodusenter og tv-produsenter.

I 2007 fusjonerte Spillprodusentforeningen inn i Produsentforeningen, og foreningen endret navn til Norske film-, tv- og spillprodusenters forening.

## Ledere
Tom G. Eilertsen var direktør frem til 2004, da Leif Holst Jensen overtok som generalsekretær. Holst Jensen gikk av som generalsekretær i januar 2015.  

Foreningen fusjonerte inn i Hovedorganisasjonen Virke fra 1. januar 2015, og endret da navn til Virke Produsentforeningen. I forbindelse med fusjonen ble Torbjørn Urfjell leder for produsentforeningen med tittelen «bransjedirektør». Per 2019 er Åse Kringstad leder for Virke Produsentforeningen.

## Referanser


## Eksterne lenker
*Virke Produsentforeningens hjemmeside. Besøkt 15. september 2019
*Den gamle hjemmesiden www.produsentforeningen.no sist oppdatert juni 2013, arkivert av tjenesten Wayback Machine. Besøkt 15. september 2019
Eiker, Modum og Sigdal tingrett

**Eiker, Modum og Sigdal tingrett**  var en førsteinstansdomstol i Borgarting lagdømme som dekket kommunene Krødsherad, Modum, Nedre Eiker, Sigdal og Øvre Eiker i Buskerud. Tingretten hadde sitt tinghus i Hokksund, og besto av to dommere, tre dommerfullmektiger og fem saksbehandlere.

Den 1. juli 2016 ble Eiker, Modum og Sigdal tingrett slått sammen med Kongsberg tingrett under navnet Kongsberg og Eiker tingrett.

## Referanser


## Eksterne lenker
* Eiker, Modum og Sigdal tingrett
The Stepford Wives (2004)

:*For skrekkfilmen fra 1975 med Katharine Ross i hovedrollen, se [[The Stepford Wives (1975)]]*

***The Stepford Wives*** er en filmkomedie fra 2004 som er løst basert på Ira Levins roman-thriller *[[The Stepford Wives (roman)|The Stepford Wives]]*, fra 1972. 

Den ble overført til film allerede i 1975.

## Beskrivelse
Filmen avviker fra andre versjoner av *The Stepford Wives* i det at den er en komedie, og at filmens feministiske tema er undertrykte i forhold til originalen. Mesteparten av filmen ble spilt inn i Darien, New Canaan og Norwalk, alle i Connecticut.

## Handling
Joanna Eberhart og hennes mann Walter flytter til den idylliske forstaden Stepford i Connecticut. Der møter de Bobbie Markowitz, som også nylig har flyttet til byen, samt det homofile paret Roger og Jerry. De oppdager at noe merkelig er på ferde, og undersøker litt rundt. 

De finner raskt ut at det merkelige i byen er kvinnene, de oppfører seg alle likt Clair Wellington, og er vakre, lykkelige og uvanlig kreative. De kan bake, male hus, klippe gress, leke med ungene, og allikevel underholde ektemannen når han kommer hjem fra jobben. Mennene på sin side tilbringer veldig mye tid i en manneklubb.
## Rolleliste

## Eksterne lenker
*
Drammen tingrett

**Drammen tingrett** var en førsteinstansdomstol i Borgarting lagdømme som dekket kommunene Drammen og Lier i Buskerud. Domstolen var lokalisert i Drammen tinghus på Bragernes.

Domstolen besto av åtte dommere og tre dommerfullmektiger.

## Tinghus

### Drammens nye tinghus
Drammens nye tinghus ble bygget på tomten der Rica Park Hotell holdt fra siden 30. november 1962 til rivningen  var gjennomført våren 2022. Det nye tinghuset ble bygget oppå kjelleren til det gamle hotellet. Det var Statsbygg som sto som byggherre for prosjektet. Statsbygg inngikk kontrakt med NCC Norge, som sammen med Dyrvik arkitekter har utviklet og bygget det nye tinghuset. Tinghusets bruttoareal skal bli på ca. 3 600 kvadratmeter. Drammen tinghus var ferdig for prøvedrift våren 2023, med endelig overlevering høsten 2023.

### Drammen gamle tinghus
Det gamle Drammen tinghus stod ferdig i 1962. Da flyttet politiet i Drammen, skattefogden, Drammen kretsfengsel og sorenskriverembetene inn. Per 2021 holder Buskerud tingrett, avdeling Drammen og Drammen fengsel til i dette tinghuset.

## Domstolens historie
Drammen tingrett het i 1970 Drammen byrett. I 2002 ble navnet endret til Drammen tingrett. Den 26. april 2021 ble Drammen tingrett slått sammen med Kongsberg og Eiker tingrett og Hallingdal tingrett til Buskerud tingrett.

## Se også
* Tingrett

## Referanser
Team 60

**Team 60** er det svenske flyvåpenets offisielle oppvisningsgruppe. Med røtter i en da ennå udøpt flygruppe fra 1974 begynte man å trene med seks fly året derpå. Våren 1976 var den første offisielle oppvisningen som *Team 60* på Säve. Gruppen har siden det fløyet med SK 60. I motsetning til mange andre lands oppvisningsgrupper så har gruppens piloter flytjeneste på heltid. Noen sesonger har man av ulike årsaker vært tvunget til å fly med kun fire fly.

## Bilder

Team 60 at Kristianstad Airshow 2006.JPG
SK 60 TEAM.jpg


## Eksterne lenker
* Försvarsmakten – Team 60 (svensk)
Leônidas da Silva

**Leônidas da Silva** (1913–2004) var en brasiliansk fotballspiller.

Leônidas Da Silva ble også kalt «den svarte diamanten» og «gummimannen». Han anses av mange å ha vært den beste spilleren før 1950-tallet. Noen av de som er gamle nok til å ha sett både Leônidas og Pelé spille, hevder faktisk at Leônidas var den beste. Han var den første brasilianske fotballspilleren som ble stor stjerne i utlandet.

Leônidas forfinet brassesparket og under VM i fotball 1938 i Frankrike, var brassesparket en nyhet for europeerne, noe som bidro til at han ble en superstjerne også i Europa. Han var den store stjernen på  og ble turneringens toppscorer med 7 mål. Men det ble bare en bronsemedalje i VM, etter at Brasil tapte 2-1 for  uten Leônidas, som var skadet.

Leônidas da Silva startet fotballkarrieren i São Cristóvão FC. Etter å ha scoret to mål i landslagsdebuten dro han i 1933 til Uruguay for å spille med Peñarol. Et år senere returnerte han til Brasil for å spille for Vasco da Gama og med dem vant han Rio State Championship.  Etter å ha spilt på Brasils landslag under VM i 1934 gikk han til Botafogo og han vant med dem Rio State Championship. Året etter byttet han klubb på nytt, denne gangen var det Flamengo som ble hans nye klubb, der spilte han frem til 1941. Med Flamenco vant i han 1939 sitt tredje Rio State Championship. I 1942 gikk Leonidas til São Paulo og der spilte han resten av sin aktive karriere frem til 1950.

På slutten av 40-tallet var det mange som mente han var landets beste spiller og han var meget skuffet da han ikke ble tatt ut til VM-laget 1950. Han var i en periode trener for São Paulo og senere radioreporter og eier av en møbelforretning i São Paulo.

Da Silva er oftest blitt kreditert «oppfinnelsen» brassesparket, men ifølge han selv var det en annen brasiliansk spiller, Petronilho de Brito, som var først, han bare videreutviklet teknikken.

Leônidas døde i 2004 etter komplikasjoner som skyldes Alzheimers, som han led av siden 1974. Han er gravlagt på Cemiterio da Paz i São Paulo.

## Referanser


## Eksterne lenker
* 
* 
*
Kardiologi

**Kardiologi** er en medisinsk spesialitet som befatter seg med sykdomstilstander i hjertet og dets blodårer. Spesialområdet inndeles gjerne i *medfødte hjertesykdommer*, *koronarsykdommer*, *hjertesvikt*, *klaffesykdommer* og *elektrofysiologi*. Leger som er spesialister innen dette fagfeltet omtales som *kardiologer*. Elektrofysiologiens far er Emil du Bois-Reymond.

Ordet kardiologi er avledet fra det greske ordet *καρδιά* (omskrevet som *kardia* og betyr *hjerte* eller *ens indre*).

## Anatomi & fysiologi
### [[Hjertet|Anatomi]] (hjertets anatomi)
* Epicardium
* Pericardium
* Myocardium
* Papillærmuskel
* Endocardium
* Kransarteriekretsløpet (hjertets blodforsyning)
* Hjerteklaffer

### [[Sirkulasjonssystem]]et (kroppens blodforsyning)
* Cardiac output
* Hjerterytme
* Vaskulær motstand
* Blodårer

### [[Lungekretsløpet]] (Oksygenering av blodet)
* Arteria pulmonalis, lungepulsåren
* Vena pulmonalis, lungevenene

## Se også
* Intervensjonskardiologi

## Eksterne lenker
* Utdanning.no sin yrkesbeskrivelse av kardiolog
* Norske doktoravhandlinger om kardiologi, i fulltekst
Politiroman

**Politiroman** er betegnelsen på en undergenre innenfor kriminallitteraturen.

I vid forstand er en politiroman en kriminalfortelling der etterforskningen av en forbrytelse foretas av representanter for politiet. I den «klassiske» politiromanen er skildringen av politiets arbeid noenlunde realistisk. Heller enn en enkelt hovedperson, fokuserer en «klassisk» politiroman på et kollektiv av etterforskere.

Politifolk som hovedpersoner i kriminalfortellinger har forekommet gjennom hele kriminalgenrens historie, men til tross for at Georges Simenons suksess med Maigret-fortellingene fra begynnelsen av 1930-tallet inspirerte til flere kopier (blant annet i Norge), ble ikke politiromanen etablert som egen undergenre før etter annen verdenskrig.

En pionér innen politiroman-genren var amerikaneren Hillary Waugh. Mer innflytelsesrik er Waughs landsmann Ed McBain (Ewan Hunter), og hans langlivede serie om 87. politidistrikt i en fiktiv amerikansk storby. McBain var mer påvirket av radio- og TV-serier, som *[[Dragnet (serie)|Dragnet]]*, enn av den trykte litteraturen. Med det svenske forfatterparet Maj Sjöwall og Per Wahlöö slo genren på 1960-tallet ut i full blomst i Norden. Sjöwall & Wahlöö var inspirert av McBain, men også (i de tidlige bøkene) av Simenon. Norges første politiromanforfattere var Tor Edvin Dahl (under pseudonymet David Torjussen; mest påvirket av Waugh) tett fulgt av Gunnar Staalesen (med fortellingene om Dumbo & Maskefjes, inspirert av amerikaneren Chester Himes) – riktignok med en slags forløpere i 1930- og 40-tallets fortellinger om trauste politibetjenter (Arthur Omres Webster, i tillegg til Stein Ståle og Lorentz N. Kvam).

Fra begynnelsen av 1990-tallet har varianter av politiromanen dominert norsk og internasjonal krim. Kjell Ola Dahl innledet den norske trenden i 1993 med *[[Dødens investeringer]]*, men ble raskt fulgt av Anne Holt, Karin Fossum og Unni Lindell. Jo Nesbø, Jørgen Gunnerud. Bjørn Bottolvs og Jørn Lier Horst må også regnes til de viktige, norske bidragsyterne til genren. Anne Holt, Bjørn Bottolvs og Jørn Lier Horst har alle yrkesbakgrunn fra norsk politi.

Dagens politiromaner vil ofte ha en enkelt helt eller heltinne, fremfor politikollektivet. Tidlige eksempler på slike politihelter finnes hos P.D. James, Ruth Rendell og Colin Dexter – i tillegg til pioneren Simenon. Det fremste eksemplet i dag er trolig skotske Ian Rankin, og hans bøker om John Rebus. Blant forfatterne som fortsatt holder fast på politikollektivet, kan nevnes svensken Håkan Nesser, som i likhet med McBain henlegger sine fortellinger til en fiktiv by.
1500 meter (friidrett)

**1500 meter** er en mellomdistanse i friidrett og også en mesterskapsøvelse. Et 1500–meterløp løp er 3 runder og 300 m. Løperne starter på langsiden som er 100&nbsp;m forbi målpassering, og etter 3 runder har de 300&nbsp;m igjen å løpe. 
 
Per juli 2024 innehas ennå verdensrekorden på distansen av Hicham El Guerrouj, rekorden lyder på 3.26,00. Det tilsvarer rundetider på 54,9 sekunder. Norgesrekorden innehas av Jakob Ingebrigtsen med tiden 3.26,73, som også er europeisk rekord. Distansen har stått på det olympiske programmet for herrer i samtlige moderne olympiske leker siden 1896 i Athen. 1500 meter for damer var med første gang under OL 1972 i München. Distansen inngår også i herrenes tikamp som siste øvelse.

## Utøvere på topp gjennom tidene

### Topp 15 i verden – menn
(oppdatert pr. 20. juni 2025)

### Topp 15 i verden – kvinner
(oppdatert 9. august 2021)

## Referanser
Lipton

**Lipton** er verdens største teprodusent, og selger te i over 110 land. Lipton ble startet av skotten Thomas Lipton i 1889. I dag er varemerket eid av det britisk-nederlandske dagligvarekonsernet Unilever. Firmaet eier flere teplantasjer selv, blant annet i Kenya, Tanzania og India, men kjøper også opp råvarer på verdensmarkedet.

## Eksterne lenker
*
Örjans vall

**Örjans vall** er et fotballstadion i Halmstad. Det ble tatt i bruk i 1922, men har siden blitt ombygd flere ganger.

Örjans vall er Halmstads BK og IS Halmias hjemmebane. Tidligere, før løpebanene ble tatt bort, ble det også arrangert friidretts- og skøytekonkurranser her. Under VM i fotball 1958 ble det spilt to VM-kamper på Örjans vall, - og Nord-Irland-.

Publikumsrekorden er fra 1962 da 19 753 tilskuere var på kvalifiseringskampen mellom Halmia og Landskrona IF. Siden har arenaen blitt ombygd og publikumskapasiteten er i dag på rundt 15 500 tilskuere. I de seneste årene er det høyeste antall tilskuere 16 867, på kampen Halmstads BK-IFK Göteborg i 2004, da det var satt inn provisoriske tribuner.
Einar Kvamme

**Einar Kvamme** (født 16. september 1925 i Bergen, død 24. april 2014 samme sted) var en norsk maler.

## Utdanning og karriere
Kvamme hadde en solid faglig bakgrunn men utdannelse fra Bergen Kunsthåndverkskole, *Ole Eydes malerskole* og Statens kunstakademi i Oslo. Spesielt fremhevet han Jean Heiberg som en god læremester. Einar Kvamme debuterte på Vestlandsutstillingen i 1947 og var en av deltakerne på utstillingen 7 Bergensmalere i Bergen Kunstforening i 1952.

Så fulgte noen år da familien var i fokus og penselen ble lagt mer eller mindre på hyllen. Den neste separatutstillingen hadde han i 1974 i Bergen Kunstforening. Etter dette har han deltatt på en rekke utstillinger før han hadde sin neste separatutstilling i 2000. I 2005 hadde han en separatutstilling i Åsane kunstforening.

Kvamme var opptatt av at bildet er en selvstendig komposisjon som folk skal ha en selvstendig opplevelse av, så han presiserte at en ikke skal ta hans titler og tolkninger som en fasit.

Kvamme var medlem av *Bildende Kunstneres Forening* i Bergen, men ikke tilsluttet BONO. Hans verk er innkjøpt av Bergens Kunstforening, Bergen kommune og Hordaland fylkeskommune.

## Referanser


## Eksterne lenker
* Bilder fra utstillingen 2005

## Litteratur
* *Norsk kunstnerleksikon* ;  Oslo  1983, Bind 2. s. 667
Klaustrofobi

**Klaustrofobi** er angst for innestengte/lukkede rom, som for eksempel heiser. Den som har en slik fobi vil selv være klar over det og normalt forsøke å unngå trange, mørke rom. Klaustrofobi er vanlig, og mange som har denne type fobi som unge klarer i løpet av tiden å komme over det uten noen bestemt behandling.

## Kilder
*
Aksel Johan Smith

:*Denne artikkelen handler om Aksel Johan Smith, sønn til [[J.O. Smith]]. For [[Aksel Smith]], J.O. Smiths bror, se dette.*

**Aksel Johan Smith** (født 27. januar 1910 i Horten, død 24. august 1998) var en sentral skikkelse og predikant i Brunstad Christian Church, også kjent som Smiths venner. Aksel Johan Smith var sammen med Sigurd Bratlie sentral som leder i BKM fra 1976. Han var barn av grunnleggeren Johan Oscar Smith og bodde i Horten. Han giftet seg i 1947 med Ida Olsen, også hun fra Horten.

Smith utmerket seg med en enkel og rettfram stil, og var kjent for å holde korte men kraftfulle taler.

Aksel Johan Smith overtok som redaktør for menighetens forkynnende tidsskrift, *[[Skjulte Skatters Forlag|Skjulte Skatter]]*, i 1943 etter hans fars bortgang. Han hadde redaktøransvaret til 1983, da Sigurd Johan Bratlie overtok.

## Referanser


## Litteratur
* Seg selv, traktat av Aksel Johan Smith
Jens-Petter Johnsen

**Jens-Petter Johnsen** (født 1948) er en norsk teolog som var Kirkerådets direktør 2006–2018. Stillingen som kirkerådsdirektør er øverste administrative leder av virksomheten i det felles sekretariatet for Kirkerådet, Mellomkirkelig råd og Samisk kirkeråd. Kirkerådet er Kirkemøtets forberedende og iverksettende organ og leder arbeidet mellom Kirkemøtets samlinger. 

Johnsen har i to perioder arbeidet i Norges Kristelige Student- og Skoleungdomslag (NKSS). Først som ledertreningssekretær (1975–1979) og assisterende generalsekretær (1979–1982). Etter fem år som kapellan i Jar menighet i Bærum, kom Johnsen tilbake til NKSS som generalsekretær i perioden 1987–1999. Fram til 2006 var han sokneprest på Lambertseter. 

Johnsen har vært formann i Organisasjonenes Fellesråd, medlem av sentralstyret i Kristelig Folkeparti og medlem av det regjeringsoppnevnte stat/kirke-utvalget (Gjønnes-utvalget) 2003–2005.

Han er utdannet ved Menighetsfakultetet i 1974.

## Referanser
Olympia (arena)

**Olympia**, eller **Olympiastadion**, er en fotballarena i Helsingborg i Sverige. Den ble innviet i 1898 og har blitt ombygd både i 1993 og 1997. Til tross for navnet har arenaen aldri blitt brukt til Olympiske leker, og arenaen er en ren fotballarena i motsetning til olympiske arenaer som er kombinerte fotball- og friidrettsarenaer. Publikumkapasiteten er rundt 17&nbsp;000 hvorav 9&nbsp;673 sitteplasser. Gressbanen måler 105 &times; 68&nbsp;m. Olympia er Helsingborgs IFs hjemmearena.

Publikumsrekorden er fra 14. mai 1954,  da 26&nbsp;154 tilskuere så kampen mellom Helsingborgs IF og Malmö FF. Og etter ombygningen;  17&nbsp;275 fra 1993 i en kamp mellom Helsingborgs IF og IFK Göteborg. 

I VM i fotball 1958 ble det spilt to VM-kamper på Olympiastadion;   -  2-2 (25&nbsp;000) og  -  6-1 (16&nbsp;448)
Joseph Wenzel av Liechtenstein

**Joseph Wenzel Maximilian Maria von und zu Liechtenstein** (født 24. mai 1995 i London) er prins av Liechtenstein. Han er eldste sønn av arveprins Alois av Liechtenstein og hans hustru, Sophie av Bayern. Når hans far blir fyrste av Liechtenstein, vil han selv bli arveprins av Liechtenstein, og i fremtiden vil han også bli fyrste av fyrstedømmet Liechtenstein.

## Dynastiske linjer
### Fyrstehuset Liechtenstein
Siden fødselen har Joseph Wenzel innehatt titlene prins av Liechtenstein og greve Rietberg. Han er den andre i arvelinjen til den liechtensteinske tronen, før ham i arvelinjen er hans far som har vært regent siden den 15. august 2004. Joseph Wenzels farfar fyrst Hans Adam II er formelt fortsatt statsoverhode og overhode av Huset Liechtenstein. Når prins Alois arver den posisjonen vil Joseph Wenzel bli arveprins.

### Kongehuset Stuart
Gjennom sin mor er prins Joseph Wenzel etterkommer etter stuartene. Jakobittene anser ham dermed som arving til Englands, Skottlands, Irlands og Frankrikes troner.

## Referanser




## Eksterne lenker
*
Norrköpings Idrottspark

**Norrköpings Idrottspark** er en fotballarena i Norrköping, Sverige. Den innvigdes i 1904. Ved ombygningen i forbindelse med EM i fotball 1992 ble løpebanene fjernet og det er i dag en ren fotballarena. Publikumkapasitet er i dag 19&nbsp;414. Størrelse 105 x 68 m. 
Det er hjemmearenaen til fotballklubbene IFK Norrköping og IK Sleipner 

Under VM i fotball 1958 ble det spilt tre VM-kamper, og toppscoreren Just Fontaine scoret  5 av sine 13 mål her på Idrettsparken.
* –   7-3 (Just Fontaine scoret 3 mål)
* –  3-2 
*Kvartfinalen  –  4-0  (to mål av Just Fontaine)

Publikumsrekorden er fra 1956 da 32&nbsp;234 tilskuere så kampen mellom IFK Norrköping og Malmö FF. Under kampen raste den nordre tribunen sammen.

## Tribuner
Arenaens maksimale publikumskapasitet er 19&nbsp;414:

* *VM-tribunen*, bygd til  VM i fotball 1958: 5599 sitteplasser under tak
* *Østre tribunen*, bygd til EM i fotball 1992: 2228 sitteplasser under tak
* *Søndre tribunen*, bygd til EM i fotball 1992: 6700 ståplasser
* *Nordre tribunen*, bygd til EM i fotball 1992: 
** 2387 sitteplasser uten tak
** 2500 ståplasser (for gjestende lags supporter)
Syrphoidea

* Blomsterfluer  
* Øyefluer

**Syrphoidea** er en overfamilie av fluer som omfatter to familier, blomsterfluer og øyefluer. Begge er vanlige og artsrike familier. 

De varierer sterkt i størrelse, utseende og levevis. Overfamilien kan kjennes på visse særtrekk ved vingeårenettet, ellers er de to familiene vanligvis lette å kjenne igjen. 

## Larvene
Mange arter av blomsterfluer har larver som lever av bladlus, men noen blomsterfluer har larver som lever i vann.  Øyefluenes larver er parasitter på sikader og andre nebbmunner.

Alle fluer gjennomgår en fullstendig forvandling, med et puppestadium.

## Systematisk inndeling

* Ordenen **[[tovinger]]**, Diptera
** fluer, **Brachycera**
*** Underordenen **[[høyere fluer]]**, Cyclorrhapha
**** Gruppen **Aschiza**
***** Overfamilien **Syrphoidea**
****** Familien **[[blomsterfluer]]**, Syrphidae
****** Familien **[[øyefluer]]**, Pipunculidae

## Eksterne lenker
*
Kvernaland

**Kvernaland** er et tettsted ved grensen mellom Time og Klepp kommuner i Rogaland. Tettstedet ligger ved nordenden av Frøylandsvatnet, og har  innbyggere per 1. januar .

## Navnediskusjon
Det har vært mye diskusjon rundt navnevalget *Kvernaland*. Det har vært to diskusjoner:
# Hvilken skrivemåte skal benyttes: *Kverneland* eller *Kvernaland* (med e eller a) og
# Hvilket navn bør tettstedet ha: Kvernaland eller Frøyland/Orstad.
Årsaken for diskusjonen er trolig at Kvernelands fabrikk (i dag Kverneland Group), som ble etablert på Kvernaland av Ole Gabriel Kverneland, hadde et postkontor som gjorde at postadressen ble *Kverneland*. Bygdehistorikerer sier at: *«Fabrikken og folka som dreiv han fram gjorde så mykje av seg at namnet «Kvernaland» pressa tilbake det eldgamle og tradisjonsrike namnet «Frøyland».»*

Postadressen i dag er *Kvernaland*. Årsaken til at *Kvernaland* ble «konstruert» som navn på tettstedet var for å ta vare på den gamle lokale uttalen av Kvernaland nemlig */"kvednalan/*.

*Kverneland* er trolig et resultat av danske embestsmenns skrivemåte av «Kvednaland». Første gang gården *Kvernaland* ble nevnt i skriftlige kilder var i 1567 og da var skrivemåten «Quenneland».

I dag brukes hovedsakelig «Kverneland» som lokal uttale av navnet, men både «Kvernaland» og «Kvednaland» er i aktiv bruk i dagligtale. Familienavnet eller slekstnavnet er *Kverneland*.

## Frøyland
Gården Frøyland utgjør den største delen av arealet på stedet, og det er her alle sentrale funksjoner på stedet er plassert (skole, barnehager, butikker). Skolekretsen heter Frøyland og består av Frøyland skule og Frøyland ungdomsskule. Videre har idrettslaget og idrettsbanen fått navnet Frøyland idrettslag og Frøyland stadion, og bedehuset heter Frøyland forsamlingshus.

## Orstad
Kvernaland grenser til og har vokst sammen med Orstad i Klepp. Her finnes blant annet Orstad skule (som omfatter både barne- og ungdomsskole) og Orstad idrettslag og idrettsanlegg.

Frøyland og Orstad kirke er menigheten på Kvernaland. Dette er den første menighet i sitt slag i Norge som er et eget sogn på tvers av kommunegrenser. Kirken ble ferdig i desember 2008.

## Referanser
Just Fontaine

**Just Fontaine** (født 18. august 1933, død 28. februar 2023) var en fransk fotballspiller og -trener.

Han begynte sin profesjonelle fotballkarriere i US Casablanca, der han spilte 1950&ndash;53. Fra 1953 spilte han tre sesonger med OGC Nice, og scoret 44 mål for klubben. I 1956 byttet han klubb til Stade de Reims, og på sine seks sesonger scoret han 121 mål. Totalt scoret Fontaine 165 mål på sine 200 kamper i ligaen, og ble mester to ganger, i 1958 og 1960.

Hans meritter i den blå landslagstrøyen står det også respekt av. I sin landslagsdebut 17. desember 1953 gjorde han hat-trick da  vant 8-0 over . På sju år scoret han 30 mål på 21 kamper.

Just Fontaine gjorde også stor suksess under sitt eneste fotball-VM i Sverige 1958. Fontaine scoret hele 13 mål på sine seks kamper under turneringen. Han ble VMs toppscorer, og Frankrike tok VM-bronse. Fontaine var den som hadde scoret flest VM-mål frem til 1974 da Gerd Müller gikk forbi med totalt 14 mål. Men Fontaine gjorde alle sine mål i én VM-turnering, hvilket er rekorden for flest antall scoringer under ett og samme VM-sluttspill.

## Referanser


## Eksterne lenker
* 
*  Just Fontaine – Fédération Française de Football
Walter Sickert

**Walter Richard Sickert** (født 31. mai 1860 i München, Tyskland, død 22. januar 1942 i Bath, England) var eldste sønn av Oswald Sickert, en kunstmaler fra den danske minoriteten i Sør-Slesvig, og Eleanor Louisa Henry, datter av den engelske astronomen Richard Sheepshanks og en irsk danserinne han ikke var gift med. I 1868 flyttet familien til England, og Sickert ble britisk statsborger. 

Han ønsket først å bli skuespiller og hadde en rekke mindre roller i årene 1879-81, men i oktober 1881 begynte han i stedet ved *Slade School of Fine Art*. Få måneder senere sluttet han og ble i stedet elev av James McNeill Whistler.

Som maler sluttet Sickert seg til impresjonismen og var medstifter av *Camden Town Group* sammen med Malcolm Drummond, Lucien Pissarro og Harold Gilman. De fire viet seg til å avbilde banale eller skumle opptrinn fra dagliglivet, inkludert Jack the Ripper-drapene på Londons østkant. Om malerkunst sa Sickert: «Hvis motivet for et bilde kunne uttrykkes i ord, ville det vært unødvendig å male det.»

I boken *[[Portrett av en morder|Portrait of a Killer: Jack the Ripper – Case Closed]]*, har kriminalforfatteren Patricia Cornwell hevdet å ha bevist at Sickert selv var Jack the Ripper. Denne påstanden har vært fremmet lenge før Cornwell kom inn i bildet, og selv har hun basert den på tolkninger av flere av hans malerier, slik som *The [[Camden Town]] Murder*. Cornwells fremgangsmåte er sterkt kritisert, siden hun kjøpte opp flere originale Sickert-malerier og rev opp det ene i håp om å finne DNA etter maleren. Uansett kan neppe Sickert ha vært Jack the Ripper, ettersom journalister fra *[[The Sunday Times]]* har avslørt at Sickert oppholdt seg med sin mor og sine brødre i Frankrike sommeren 1888, da mordene pågikk i Whitechapel.

## Referanser


## Eksterne lenker
*
Transmetro

***Transmetro*** er det norske navnet på tegneserien «*Transmetropolitan*» skrevet av Warren Ellis og tegnet av Darick Robertson. Serien ble i Norge utgitt i bladet *[[Inferno (blad)|Inferno]]*, som ble lagt ned før serien rakk å bli fullført.

## Handling
Handlingen i Transmetro foregår i en ikke navngitt storby en gang i fremtiden. Hovedpersonen er spaltisten *Spider Jerusalem*, som må dra ned fra sitt tilfluktsted i fjellene og inn til byen for å oppfylle en kontrakt med sin forlegger. Han gjenopptar jobben som spaltist i *«The Word»*, som byens største avis.

Jerusalem driver oppsøkende journalistikk og er i opposisjon til alle etablerte autoriteter, og befinner seg ofte i klammeri med styresmaktene. Metodene hans er mildt sagt uortodokse, og innebærer både avlytting, trusler og utpressing.

Gjennom serien driver Ellis skarp satire rettet mot bl.a. politikk, religion, vitenskap og populærkulturen. Ved at handlingen er lagt til fremtiden abstraheres og overdrives dagligdagse situasjoner og resultatet er både humoristisk og tidvis også ganske skremmende.
La Roche-affæren

**La Roche-affæren** var en affære som angikk *Raymond Daniel de La Roche*, en polsk journalist som ble utvist fra Norge i november 1946 for spionasje. 

La Roche var født 1920 i Zürich. Han kom til Norge sammen med sin engelske venninne *Joan Alma Prosser*. E-tjenesten ble snart oppmerksomme på dette paret på grunn av deres store pengebruk. Han utga seg for å være korrespondent for avisen *Chicago Times* og  ble snart leder for en nyopprettet presseklubb for utenlandske journalister i Norge. 

Han hadde kontakter i Utenriksdepartementets pressekontor og den polske legasjonen i Oslo. Da han ble arrestert valgte La Roche å legge kortene på bordet, og oppgav at han hadde blitt vervet som sovjetisk agent fra den polske legasjon og at han hadde som oppgave å samle opplysninger om norske aviser og journalister, og kartlegge hvilke som kunne kjøpes. Han ble utvist til Polen, selv om han fryktet for å bli likvidert. I Polen ble han arrestert, mistenkt for alvorlige valutatransaksjoner.  

## Referanser


## Litteratur
*
Rónald Gómez

**Rónald Gómez Gómez** (født 24. januar 1975 i Guanacaste) er en costaricansk fotballspiller som spiller for klubben Santos de Guápiles.

Han har deltatt i to VM-sluttspill for . Under VM 2002 scoret han to mål, blant annet ett mot verdensmestrene . Under VM i Tyskland fire år senere scoret han et mål i den siste gruppespillkampen mot . Han er dermed delt toppscorer for Costa Rica i VM-sluttspill sammen med Paulo Wanchope.

I løpet av karrieren har han spilt for klubber i Guatemala, Spania, Hellas og Kypros. 

## Referanser


## Eksterne lenker
*
Malmö stadion

**Malmö stadion** er et stadion i Malmö i Sverige som ble innviet i forbindelse med fotball-VM 1958. Arenaen, som er Sveriges tredje største, brukes til fotball, friidrett og større musikkarrangement. Publikumskapasitet; 26&nbsp;500 hvorav 14&nbsp;000 sitteplasser. Hele stadionområdet er tegnet av arkitekt Jaenecke & Samuelson, de samme arkitektene som tegnet Nya Ullevi i Göteborg til fotball-VM 1958. Fotballbanen er 105 x 68 meter. Malmö stadion var hjemmearenaen til fotballklubben Malmö FF fram til de flyttet til langt mer moderne Swedbank Stadion. 

Det ble spilt gruppespillskamper under EM i fotball 1992 på Malmö stadion og i 1958 ble det spilt fire VM-kamper:

* - 1-3 
* -  2-2 
* - 2-1 
* kvartfinalen - 1-0 

Publikumsrekord 
* 30&nbsp;953 tilskuere VM-kampen  -   8. juni 1958 
* 29&nbsp;328 tilskuere i derbyet mellom Malmö FF og Helsingborgs IF 24. september 1967

På Stadionområdet ved Stadionvägen finnes også Malmö isstadion, Baltiska hallen og Atleticum, en innendørsarena for friidrett.

## Referanser


## Eksterne lenker
*
Khabarovsk kraj

**Khabarovsk kraj**, (russisk Хабаровский край) er et territorium (*kraj*) i Russland og et av de 85 føderasjonssubjektene i Den russiske føderasjon. Hovedstaden er Khabarovsk, arealet er 788 600 km². Innbyggertallet i 2005 var 1 420 000.

## Referanser


## Eksterne lenker
*
Nizjnij Novgorod oblast

**Nizjnij Novgorod oblast** (russisk Нижегородская область, *Nizjegorodskaja oblast*) er en oblast (fylke) i Russland og et av føderasjonssubjektene i Den russiske føderasjon. Hovedstaden er Nizjnij Novgorod, arealet er  km² og innbyggertallet er  (2004).

## Referanser


## Eksterne lenker
*
Storhundre

**Storhundre** (av norrøn *hundrað* = 120 eller tolv tiere) er en gammel måleenhet, også kalt **tolvrøtt hundre** (*tolfrœð hundrað*) for å skille det fra tirøtt hundre (*tírœð hundrað*), som er den enheten som forbindes med benevnelsen hundre.

Hundre utgjorde opprinnelig 120 enheter, men ble altså senere omdefinert som 100 enheter. Historisk kalles den opprinnelige verdien for *storhundre* eller *stort hundre*. Et storhundre kunne videre deles i 2 skokker, 6 snes eller 10 tylfter.

I trelasthandelen var storhundre i bruk til ut på 1800-tallet, og ved omsetning av råfisk i Nord-Norge endog etter århundreskiftet.

## Se også
* Norske måleenheter
Skokk

**Skokk** (fra lavtysk: *schock*, «seksti») er en gammel måleenhet som tilsvarer tre snes (3×20), fem dusin (5×12) eller et halvt storhundre (120:2).

I moderne språkbruk er «en skokk» et ubestemt, stort antall. 

## Se også
* Norske måleenheter
David Herrero

**David Herrero Llorente** (født 18. november 1979 i den baskiske byen Bilbao) er en spansk syklist. Han ble profesjonell for det baskiske laget Euskaltel-Euskadi i år 2001, og var der til og med 2006-sesongen, med unntak av året 2004 da han var i Costa de Almeria-Paternina. Herrero er en svært komplett syklist. Han har kanskje sin største styrke som spurter, men har også tatt seiere på klatre-etapper. Samtidig kan han, i motsetning til mange andre baskiske syklister, forsvare seg godt på tempo-etapper.

## Meritter

;2002
:Etappeseier Vuelta a Castilla y León
;2003
:Etappeseier Vuelta Ciclista a la Rioja
;2004
:Etappeseier Vuelta Ciclista a Asturias
:Prueba Villafranca de Ordizia
;2005
:Etappeseier Clasica International a Alcobendas
:GP Llodio
:Etappeseier Euskal Bizikleta(TT)
:Etappeseier Vuelta Ciclista a Burgos
;2006
:Etappeseier Euskal Bizikleta
;2007
;2008
:Etappeseier Baskerland rundt

## Lag
* Euskaltel-Euskadi (2001–2003) 
* Costa de Almeria – Paternina (2004)
* Euskaltel-Euskadi (2005–2006) 
* Karpin-Galicia (2007–2009)

## Referanser


## Eksterne lenker
*
Khakasia

**Khakasia** (russisk: Хакасия) er en republikk i Russland og et av føderasjonssubjektene i Den russiske føderasjon. Hovedstaden er Abakan, arealet er 61&nbsp;900 km² og innbyggertallet 540&nbsp;900 (2005).

## Eksterne lenker
*
Perm kraj

**Perm kraj** (russisk Пермский край) er et territorium (*Kraj*) i Russland og et av de 85 føderasjonssubjektene i Den russiske føderasjon. Hovedstaden er Perm, arealet er 160 237 km² og innbyggertallet er 2 904 000 (2003). Perm kraj ble dannet ved sammenslåinga av Perm oblast og Komi-Permjakia den 1. desember 2005.

Området har gitt navn til den geologiske tidsperioden perm. 

## Referanser


## Eksterne lenker
*